
Parlamentul României

Camera Deputaţilor                                                                                                          
Bucureşti, 11.12.2007 

               Pl x. 760/2007
	Comisia pentru apărare, ordine

publică şi siguranţă naţională

Nr. 32/803/2007


	Comisia juridică, de disciplină

şi imunităţi
Nr. 31/1209/2007


RAPORT COMUN
asupra propunerii legislative de modificare a Legii nr.187/1999 modificată şi consolidată din 27.02.2006
1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională şi Comisia juridică, de disciplină şi imunităţi au fost sesizate spre dezbatere pe fond cu propunerea legislativă de modificare a Legii nr.187/1999 modificată şi consolidată din 27.02.2006, trimisă cu adresa nr. Pl.x. 760 din 12 noiembrie 2007 şi înregistrată cu nr.32/803 din 12.11.2007, respectiv cu nr. 31/1209 din 13 noiembrie 2007. 

Consiliul Legislativ, cu nr. 1452/22.10.2007, a avizat favorabil iniţiativa legislativă, cu observaţii şi propuneri, care nu a u fost însuşite de către iniţiatori.
Comisia pentru drepturile omului, culte şi problemele minorităţilor, cu nr. 25/758 din 4 decembrie 2007 a avizat favorabil propunerea legislativă. 

Guvernul, prin punctul său de vedere, trimis cu adresa nr. 3123 din 22.11.2007, nu susţine adoptarea acestei iniţiative legislative.

Propunerea legislativă urmăreşte abrogarea art. 2 lit. ţ) din Legea               nr. 187/1999 în sensul exceptării ierarhilor şi a şefilor cultelor religioase recunoscute de lege, până la nivelul de preot, inclusiv, precum şi a asimilaţilor lor de la parohiile din ţară şi din străinătate, de la aplicarea procedurii de verificare în legătură cu calitatea de agent sau de colaborator al poliţiei politice.
2. Iniţiativa legislativă face parte din categoria legilor organice, potrivit prevederilor art. 117 alin. (3)  din Constituţia României, republicată.
3. Potrivit prevederilor art. 75 alin. (1) din Constituţia României, republicată, şi ale art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este Prima Cameră sesizată.
4. Potrivit prevederilor art. 61 şi 63 din Regulamentul Camerei Deputaţilor, Comisiile au dezbătut propunerea legislativă în şedinţe separate. La şedinţa Comisiei pentru apărare au fost prezenţi 17 deputaţi din totalul de 23 de membri iar la şedinţa Comisiei juridice au fost prezenţi .... deputaţi din totalul 27 de membrii ai Comisiei.

În urma dezbaterilor, în şedinţele din 10 decembrie 2007, membrii Comisiei pentru apărare şi cei ai Comisiei juridice, cu majoritate de voturi, au hotărât să propună Plenului Camerei Deputaţilor respingerea propunerii legislative, din următoarele considerente:

Biserica se bucură de o largă susţinere publică iar prin deconspirarea celor care au colaborat cu securitatea se înlătură tocmai posibilitatea de şantaj sau de manipulare a opiniei publice prin biserică. Totodată, excluderea unei categorii de persoane menţionate de lege ar aduce atingere dreptului la informare prevăzut de art. 31 din Constituia României, precum şi principiilor care stau la baza Legii      nr. 187/1999 privind accesul la propriul dosar şi deconspirarea securităţii ca poliţie politică. 
	Preşedinte, 

Costică CANACHEU 
	Preşedinte, 

Sergiu ANDON

	Secretar, 

George SCUTARU
	Secretar, 

George BĂIEŞU

        Către,
BIROUL PERMANENT AL
CAMEREI DEPUTAŢILOR
Vă înaintăm, alăturat, RAPORTUL COMUN asupra propunerii legislative de modificare a Legii nr.187/1999 modificată şi consolidată din 27.02.2006, trimisă cu adresa nr. Pl.x. 760 din 12 noiembrie 2007 şi înregistrată cu nr.32/803 din 12.11.2007, respectiv nr. 31/1209 din 13 noiembrie 2007.
În raport cu obiectul şi conţinutul acesteia, propunerea legislativă face parte din categoria legilor ordinare.

	Preşedinte, 

Costică CANACHEU 
	Preşedinte, 

Sergiu ANDON

